สำหรับร้านนี้ที่ให้ห้าดาวมาโดยตลอดเพราะว่า ในความคิดเห็นส่วนตัวมันเป็นมากกว่าร้านเหล้า เพราะทุกครั้งที่ไปที่นี่มันมีความรู้สึกเหมือนได้มากกว่ามิตรภาพที่ดีกลับมา ร้านนี้อยู่ในย่านศรีปิงเมืองถนนเส้นที่จะทะลุไปแม่และเด็ก ร้างจะอยู่ทางฝั่งซ้ายมือ ถึงแม้ ย่านนั้นจะเต็มไปด้วยร้านคาราโอเกะ แต่ร้านนี้จะเป็นร้านเดียวที่ดูดีที่สุด เรารู้จักร้านนี้เมื่อหลายปีก่อนจากการแนะนำของเพื่อนที่เป็นนักดนตรี ทั้งความเป็นกันเองและคุณภาพของนักร้องและบรรยากาศ อาหาร การบริการมันได้มากกว่าที่ควรจะเป็นร้านเหล้าทั่วไป ร้านนี้เป็นแค่ร้านเล็กๆในขนาดห้องแถว 2 ห้องติดกันบรรยากาศร้านตกแต่งด้วยของเก่าของสะสม แนวเพลงมีตั้งแต่เพลงใหม่เพลงเก่าเพลงเพื่อชีวิตแล้วแต่อารมณ์ของนักดนตรี หลายครั้งที่เราพาเพื่อนชาวต่างชาติไปนั่งและทุกครั้งที่กลับมาเมืองไทยเค้าจะบอกให้พาไปร้านนี้ ใครอยากร้องอยากเล่น ดนตรี สามารถแจมได้ ราคาอาหารและเครื่องดื่มถือว่าไม่แพงเลยทั้งรสชาติและคุณภาพ ไม่ดี ไม่สด ไม่ขาย เน้นรสชาติของนักดื่มเป็นสำคัญ ส่วนใหญ่จะเป็นที่ชุมนุมของนักดนตรีหลังจากเลิกงานแล้ว ที่นี่เน้นความเป็นสุขนิยมมากกว่าความเป็นธุรกิจ เป็นร้านเล็กๆที่เหมือนโอเอซิสในย่านนั้น เหมาะสำหรับไปนั่งพูดคุยกับเพื่อนฝูง นั่งกินนั่งดื่มตามประสาชาวสุขนิยม หากสามารถซิงค์อารมณ์กันได้ พี่เต้นักดนตรีจะมานั่งเล่นกีต้าร์ให้ถึงโต๊ะทีเดียว ส่วนพี่แอ๊น ก็ลงครัวด้วยตัวเองที่เป็นที่มาของความแซ่บสุด ของอาหารในแต่ละเมนู ที่ทั้งเสิร์ฟ ทั้งทำครัวและทางต้อนรับลูกค้า หาลูกค้าไม่สั่งอะไรแล้วเขาก็เป็นนักร้องเสียงดีได้คน 1 ทีเดียวเชียว
เมนูที่ไม่น่าพลาด ปลาทับทิมทอดสมุนไพร ยำ และกุ้งแช่น้ำปลา (ถ้าบอกให้ทำรสจัด คือว่าสร่างเมาเลยทีเดียว)